Tunku Abdul Malik ibni Almarhum Sultan Badlishah

Tunku Abdul Malik ibni Almarhum Sultan Badlishah (24 September 1929 - 29 November 2015) ialah pewaris takhta yang belum pasti kepada takhta Kedah. Baginda ialah putera kepada Sultan Badlishah dan adinda kepada Sultan Abdul Halim.

Biografi
Tunku Abdul Malik telah diputerakan pada 24 September 1929 di Istana Anak Bukit, Anak Bukit, sebagai putera kedua kepada Tunku Badlishah dan Tunku Sofiah Tunku Mahmud yang masih hidup pada peringkat awal. Tunku Badlishah ialah putera ke-7 kepada Sultan Abdul Hamid Halim (juga merupakan ayahanda kepada Tunku Abdul Rahman, Perdana Menteri Malaysia) pertama. Ayahanda baginda telah dimahkota sebagai Raja Muda Kedah pada tahun 1935 dan menjadi Sultan pada tahun 1943.

Baginda mendapat pendidikan awal di Sekolah Melayu Titi Gajah dan Kolej Sultan Abdul Hamid, dan seterusnya melanjutkan pelajaran di Kolej Wadham, Oxford.

Kekanda sulungnya, Tunku Abdul Halim telah menaiki takhta kerajaan Melayu negeri Kedah, Malaysia pada tahun 1958 berikutan kematian ayahandanya. Disebabkan Sultan Abdul Halim tidak mempunyai anak lelaki, Tunku Abdul Malik telah diangkat menjadi pemangku Sultan Kedah sejak 1981, dengan membawa gelaran Raja Muda Kedah.

Perkahwinan
Tunku Abdul Malik telah berkahwin dengan Tengku Raudzah binti  Al-Marhum Sultan Hisamuddin dan Selangor, puteri kepada Sultan Hisamuddin Alam Shah (Sultan Selangor), pada 16 Julai 1956 di Istana Bukit Kota, Alor Setar. Selepas pemahkotaan baginda sebagai Raja Muda pada 1981, Tengku Raudzah menjadi Raja Puan Muda.

Nota kaki

Rujukan

Kelahiran 1929
Orang Malaysia berketurunan Siam
Muslim Malaysia
Kematian 2015
Raja Muda Kedah